شەفەق نیوز/ دەزگای تەندروسی لە ئیدارەی سەروەخوەیی لە باکوور و خوەرهەڵات سوریا، ئمڕوو جمعە، راگەیان تۆمارکردن دوو مردن لەوەر پەتای کۆڤید-١٩ لە باکوور و خوەرهەڵات سوریا.
دکتۆر جوان موستەفا هاوسەرۆک دەزگای تەندروسی لە ئیدارەی سەروەخوەیی دیاری کرد ک دوو مردنەگە ئەرا یەک پیاو و یەک ژن لە ریقە تۆمار کریان.
موستەفا دووپات کرد ک ١٨ تووشهاتن نوو وە ڤایڕۆس کۆڤید-١٩ لە ناوچەیل ئیدارەی سەروەخوەیی ئەرا ٨ پیاو و ١٠ ژن تۆمار کریا.
تووشهاتنە نووەکان وەیجوورە بەشەو بوین: ٩ حەسەکە، ٥ قامیشلۆ، ١ رێریم، ٣ ریقە.
موستەفا وتیش: یەک خاسەوبوین لە ڤایرۆسەگە تۆمار کردن.
جی باسە ک ژمارەی تووشهاتنەکان وە کۆڕۆنا لە ناوچەیل باکوور و خوەرهەڵات سوریا رەسیە ٨٧٧٣، ٣٣٧ لەلیان مردنە، و ١٢٥٤ خاسەو بوینە.
